ম্যালকম স্পিড
ম্যালকম ওয়াল্টার স্পিড (ইংরেজি: Malcolm Speed; জন্ম: ১৪ সেপ্টেম্বর, ১৯৪৮) মেলবোর্নে জন্মগ্রহণকারী অস্ট্রেলীয় ব্যবসায়ী ও ক্রিকেট প্রশাসক। এছাড়াও ম্যালকম স্পিড আন্তর্জাতিক ক্রিকেট কাউন্সিলের সাবেক প্রধান নির্বাহী কর্মকর্তার দায়িত্ব পালন করেন। খেলোয়াড়ী জীবনে প্রবেশের পূর্বে মেলবোর্নে ব্যারিস্টার হিসেবে নিয়োজিত ছিলেন। কিন্তু ক্রীড়াকে অগ্রাধিকার দিয়ে আইন পেশা ত্যাগ করেন। ১৯৮০ থেকে ১৯৯৭ সাল পর্যন্ত অস্ট্রেলীয় বাস্কেটবল ও ১৯৯৩ থেকে ১৯৯৭ পর্যন্ত ভিক্টোরিয়ান কাউন্সিল ফর ফিটনেস এন্ড হেলথের চেয়ারম্যান ছিলেন। ২০১২ সালে স্পোর্ট অস্ট্রেলিয়া হল অব ফেমে তাকে অন্তর্ভুক্ত করা হয়।